CELEX: 32021R2009
Language: et
Date: 2021-11-12 00:00:00
Title: Komisjoni määrus (EL) 2021/2009, 12. november 2021, millega Prantsusmaa lipu all sõitvatele laevadele kehtestatakse hariliku molva püügi keeld 1. ja 2. püügipiirkonna Ühendkuningriigi ja rahvusvahelistes vetes

18.11.2021   
               
               
                  ET
               
               
                  Euroopa Liidu Teataja
               
               
                  L 410/1
               
            
         KOMISJONI MÄÄRUS (EL) 2021/2009,
         12. november 2021,
         millega Prantsusmaa lipu all sõitvatele laevadele kehtestatakse hariliku molva püügi keeld 1. ja 2. püügipiirkonna Ühendkuningriigi ja rahvusvahelistes vetes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
         ning arvestades järgmist:
         
                     (1)
                  
                  
                     Nõukogu määrusega (EL) 2021/92 (2) on kehtestatud kvoodid 2021. aastaks.
                  
               
                     (2)
                  
                  
                     Komisjonile esitatud teabe kohaselt on hariliku molva varu püük 1. ja 2. püügipiirkonna Ühendkuningriigi ja rahvusvahelistes vetes Prantsusmaa lipu all sõitvate või Prantsusmaal registreeritud laevade puhul ammendanud 2021. aastaks eraldatud kvoodi.
                  
               
                     (3)
                  
                  
                     Seepärast on vaja keelata nimetatud kalavaru teatav püük,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kvoodi ammendumine
            Prantsusmaale 2021. aastaks lisas osutatud hariliku molva varu püügiks 1. ja 2. püügipiirkonna Ühendkuningriigi ja rahvusvahelistes vetes eraldatud kvooti käsitatakse ammendatuna alates lisas esitatud kuupäevast.
         
         
            Artikkel 2
            Keelud
            
               1.   Prantsusmaa lipu all sõitvatel või Prantsusmaal registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.
            
            
               2.   Kõnealustel laevadel on lubatud kala ja kalandustooteid ümber laadida, pardal hoida, pardal töödelda, üle anda, sumpadesse paigutada, nuumata või lossida, kui selline kalavaru on püütud enne nimetatud kuupäeva.
            
            
               3.   Kõnealuste laevade poolt nende liikide juhupüügina püütud saak tuleb tuua kalalaeva pardale ja seal hoida, dokumenteerida, lossida ning arvestada kvootidest maha vastavalt Euroopa Parlamendi ja nõukogu määruse (EL) nr 1380/2013 (3) artiklile 15.
            
         
         
            Artikkel 3
            Jõustumine
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. november 2021
            
               
                  Komisjoni nimel
               
               
                  presidendi eest
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 343, 22.12.2009, lk 1.
         
            (2)  Nõukogu 28. jaanuari 2021. aasta määrus (EL) 2021/92, millega määratakse 2021. aastaks kindlaks teatavate kalavarude ja kalavarude rühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 31, 29.1.2021, lk 31).
         
            (3)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
      
      
         
            LISA
            
                        Nr
                     
                     
                        
                           19/TQ92
                        
                     
                  
                        LIIKMESRIIK
                     
                     
                        
                           Prantsusmaa
                        
                     
                  
                        KALAVARU
                     
                     
                        
                           LIN/1/2.
                        
                     
                  
                        LIIK
                     
                     
                        
                           Harilik molva (Molva molva)
                        
                     
                  
                        PÜÜGIPIIRKOND
                     
                     
                        
                           1. ja 2. püügipiirkonna Ühendkuningriigi ja rahvusvahelised veed
                        
                     
                  
                        KUUPÄEV
                     
                     
                        
                           22.10.2021